Subject: Edastamine vastavalt kuuluvusele -planeerimisseaduse tõlgendamine
From: "Kaire Jaanus" <[email-masked]>
To: "info - MKM" <[email-masked]>, "Noeela Kulm" <[email-masked]>
Date: Mon, 23 Feb 2026 13:39:02 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Märgin, et esitatud pöördumine on märgukirjale ja selgitustaotlusele 
vastamise ning kollektiivse pöördumise esitamise seaduse (MSVS) § 2 lg 2 p 2 
kohaselt selgitustaotlus.

Vastavalt Majandus- ja Kommunikatsiooniministeeriumi (MKM) põhimääruse §-le 
11 on maakasutuspoliitika kavandamine ja elluviimine, ruumilise planeerimise 
korraldamine, maa- ja ruumivaldkonna ülesannete täitmine ning vastavate 
õigusaktide eelnõude koostamine MKM-i vastutusalas. PlanS § 7 lõike 1 punkti 
4 kohaselt annab MKM muuhulgas juhiseid PlanS-i rakendamise kohta. Eelnevast 
tulenevalt on planeerimisvaldkonda reguleerivate õigusaktide kohta 
selgituste andmine MKM-i pädevuses.

Kuivõrd esitatud selgitustaotlus puudutab planeerimisseaduse tõlgendamist, 
siis edastame antud pöördumise vastavalt kuuluvusele vastamiseks MKM-le.

Palume vastuskiri saata teadmiseks ka Maa- ja Ruumiametile.

Lugupidamisega

	Kaire Jaanus
juhtivspetsialist I planeeringute osakond
+372 550 4515

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

From: Noeela Kulm <[email-masked]>
Sent: Thursday, February 12, 2026 5:27 PM
To: [email-masked]; MA Üldpost <[email-masked]>; Urmas Uri 
<[email-masked]>; Margit Lillema <[email-masked]>; Teele Nigola 
<[email-masked]>
Subject: Teabenõue

Tere!

Vastavalt planeerimisseaduse § 2 lõikele 3 kohaldatakse planeeringu 
koostamise käigus läbiviidavale keskkonnamõju strateegilisele hindamisele 
planeerimisseadusest tulenevaid menetlusnõudeid.

Planeerimisseaduse § 86 kohaselt teeb kohaliku omavalitsuse volikogu pärast 
keskkonnamõju strateegilise hindamise aruande tulemuste lisamist 
üldplaneeringusse kohaliku omavalitsuse volikogu üldplaneeringu vastuvõtmise 
otsuse (lg 1) ja üldplaneeringu vastuvõtmisega kinnitab kohaliku 
omavalitsuse volikogu, et üldplaneering vastab õigusaktidele ning et 
üldplaneering on koostatud vastavuses valla või linna ruumilise arengu 
eesmärkidega. Samuti kinnitab kohaliku omavalitsuse volikogu, et 
üldplaneeringu koostamisel on võetud arvesse keskkonnamõju strateegilise 
hindamise tulemusi (lg 2). Pärast üldplaneeringu ja KSH aruande vastuvõtmist 
jätkub üldplaneeringu menetlus järgmiselt: avalik väljapanek, avaliku 
väljapaneku tulemuste avalik arutelu, üldplaneeringu heakskiitmine ja 
üldplaneeringu kehtestamine.

a.	Kas me saame õigesti aru, et KSH menetlus lõppeb planeerimisseaduse järgi 
KSH aruande vastuvõtmisega?
b.	Kui pärast KSH aruande vastuvõtmist toimub üldplaneeringu edasise 
menetluse käigus üldplaneeringu täpsustamine/täiendamine/muutmine, siis 
milline roll on sellel keskkonnamõju strateegilisel hindamisel, arvestades, 
et planeerimisseaduse järgi lõppeb KSH menetlus KSH aruande vastuvõtmisega?
c.	Kas pärast üldplaneeringu vastuvõtmist üldplaneeringu 
täpsustamisel/täiendamisel/muutmisel on vajalik mõjusid hinnata KSH raames, 
st kas kohaliku omavalitsuse volikogu poolt vastuvõetud KSH aruannet tuleb 
täiendada ja kui seda tehakse, siis kuidas on reguleeritud edasine KSH 
menetlus? Kuidas on reguleeritud KSH menetlus, kui üldplaneeringut ei 
saadeta enam kooskõlastamisele ja/või vastuvõtmisele?

Heade soovidega

Noeela Kulm
Kobras OÜ projektijuht, keskkonnaekspert
 <mailto:[email-masked]> [email-masked], mob 5693 9300

Kobras OÜ  │ Riia 35, 50410 Tartu  │   <http://www.kobras.ee/> www.kobras.ee 
│  tel +372 5665 1909 │

Käesoleva kirja sisu, sh sellele lisatud failid, on konfidentsiaalne ja on 
mõeldud ainult kasutamiseks teate adressaadile. Igasugune käesoleva kirja 
kasutamine, avaldamine, kopeerimine ja kõrvalistele isikutele näitamine 
vastuolus selle eesmärgiga, on keelatud. Kui Te olete saanud käesoleva kirja 
eksimuse tõttu, palun teavitage sellest koheselt kirja saatjat ning 
kustutage saadud kiri koos kõikide lisadega.

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.